**Bár Község Önkormányzat Képviselő-testületének 6/2021. (VII. 13.) önkormányzati rendelete**

**az egyes települési juttattatási formákról**

Bár Község Képviselő-testülete Magyarország [Alaptörvényének 32. cikk (2) bekezdés](https://njt.hu/jogszabaly/2011-4301-02-00)ében meghatározott eredeti jogalkotói hatáskörében eljárva alapján Magyarország helyi önkormányzatairól szóló [2011. évi CLXXXIX. törvény 13. § (1) bekezdés 8a. pont](https://njt.hu/jogszabaly/2011-189-00-00)jában meghatározott feladatkörében eljárva a következőket rendeli:

**1. A rendelet célja**

**1. §**E rendelet célja, hogy Bár község lakosságszámát növelje, illetve lakóinak szociális biztonsága érdekében meghatározza a helyi önkormányzat által biztosított egyes juttatások formáit, szervezetét, az ellátások igénybevételének módját, az eljárási szabályokat, valamint az juttatásokra vonatkozó jogosultság feltételeit, annak végrehajtására vonatkozó garanciákat.

**2. Hatásköri és eljárási szabályok**

**2. §**A rendeletben szabályozott juttatások vonatkozásában a képviselő-testület rendelkezik hatáskörrel.

**3. §**A juttatások megállapítása iránti kérelmet az erre a célra rendszeresített formanyomtatványon kell benyújtani. A kérelem benyújtható postai küldeményként, elektronikusan vagy személyesen a Bár Községi Önkormányzatnál. A kérelem az Önkormányzatnál vehető át személyesen vagy letölthető az Önkormányzat honlapjáról.

**4. §**A juttatások megállapítására irányuló eljárásokban hiánypótlásnak legfeljebb két ízben van helye. A személyesen benyújtott kérelem esetén ellenőrizni kell a kérelem teljességét, hiányosság esetén szóban fel kell hívni az ügyfél figyelmét azok pótlására.

**5. §**Amennyiben a kérelem hiányos, ellentmondó tartalmú, illetve nem a jogosulttól származik, úgy juttatás nem állapítható meg.

**6. §**A kérelmeket a soron következő testületi ülésen kell elbírálni.

**7. §**A lakcím megállapítása szempontjából a személyi adat- és lakcímnyilvántartás adatai irányadóak.

**8. §**A juttatások fedezetét a képviselő-testület a költségvetési rendeletében a szociális előirányzatokon belül biztosítja.

**9. §**Nem állapítható meg támogatás annak, akinek, illetve közös háztartásban élő hozzátartozójának az Önkormányzattal szemben lejárt határidejű helyi adó tartozása van.

**10. §**A támogatások kifizetése történhet házi pénztári kifizetéssel vagy pénzintézeti átutalással.

**3. Újszülöttek támogatása**

**11. §**Támogatásra jogosult az újszülött szülője, aki a gyermek születésekor Bár község közigazgatási területén lakóhellyel rendelkezik és életvitelszerűen a községben élő magyar állampolgár.

**12. §**A szülő támogatásra jogosultságát a képviselő-testület határozattal akkor állapítja meg, ha a rendelet mellékletében található formanyomtatványon nyújtja be a kérelmet és bemutatják az újszülött gyermek születési anyakönyvi kivonatát, valamint a szülők vállalják, hogy a Bár községben létesített lakóhelyüket a támogatás igénybevételétől számított 10 évig nem szüntetik meg oly módon, hogy azzal a gyermek és mindkét szülő lakóhelye megszűnik. Amennyiben e határidőn belül a bári lakóhelyük megszűnik, a támogatás összegét időarányosan az Önkormányzatnak vissza kell fizetni.

**13. §**A juttatás összege gyermekenként 100.000 Ft.

**14. §**A kérelmet a rendelet [1. melléklet](https://or.njt.hu/eli/v01/335030/r/2021/6#ME1)ében található formanyomtatvány igénybevételével lehetséges beadni a gyermek 6 hónapos koráig.

**4. Temetési segély**

**15. §**A **képviselő-testület** temetési segélyt nyújt annak, aki a meghalt személy eltemettetéséről gondoskodott és Bár község közigazgatási területén legalább 6 hónapja lakóhellyel vagy tartózkodási hellyel rendelkezik.

**16. §**A temetési segély összege **20.000 Ft.**

**17. §**A temetési segélyt a temetést követő 10 napon belül lehet a mellékletben szereplő formanyomtatványon előterjeszteni. A temetési segély iránti kérelemhez csatolni kell a halotti anyakönyvi kivonatot, a kérelmező vagy a vele azonos lakcímen élő közeli hozzátartozó nevére kiállított eltemettetés költségeire vonatkozó számlákat.

**18. §**Nem állapítható meg temetési segély, ha az elhunyt temetése közköltségen történt.

**19. §**Egy elhunyt után csak egy kérelmező részesülhet temetési támogatásban.

**20. §**A kérelmet a rendelet [2. melléklet](https://or.njt.hu/eli/v01/335030/r/2021/6#ME2)ében található formanyomtatvány igénybevételével lehetséges beadni.

**5. Letelepedési támogatás**

**21. §**A képviselő-testület határozattal letelepedési támogatásban részesíti azt, aki helyben vásárolt lakóházat, az igényléstől számítva 10 évi életvitelszerű helyben tartózkodás vállal, helyi bejelentett lakóhellyel rendelkezik, óvodáskorú gyermek esetén a gyermeke helyben jár óvodába, mely feltételek ha nem teljesülnek, akkor időarányos visszafizetési kötelezettség keletkezik.

**22. §**A letelepedési támogatás összege háztatásonként 70.000 Ft.

**23. §**A kérelmet a [3. melléklet](https://or.njt.hu/eli/v01/335030/r/2021/6#ME3)ben szereplő formanyomtatványon lehetséges beadni a lakóhely létesítését követő 6 hónapon belül.

**24. §**Ez a rendelet 2021. augusztus 1-jén lép hatályba.

*1. melléklet*

***Kérelem újszülöttek támogatásának megállapítására***

**Tájékoztatás ügyfél részére:**

Támogatásra jogosult az újszülött szülője, aki a gyermek születésekor Bár község közigazgatási területén lakóhellyel rendelkezik és életvitelszerűen a községben élő magyar állampolgár. A szülő támogatásra jogosultságát a képviselő-testület határozattal akkor állapítja meg, ha vállalják, hogy a Bár községben létesített lakóhelyüket a támogatás igénybevételétől számított 10 évig nem szüntetik meg oly módon, hogy azzal a gyermek és mindkét szülő lakóhelye megszűnik. Amennyiben e határidőn belül a bári lakóhelyük megszűnik, a támogatás összegét időarányosan az önkormányzat számlájára vissza kell fizetni.

***Kérelmező személyes adatai:***

Név:.....................................................Születési név:........................................................

Szül.idő:..............................................Szül.hely:.................................................................

Anyja neve:........................................Állampolgársága: …………….……………………………..

Lakóhely: ............................................................................................................................

Tartózkodási hely:.............................................................................................................

Taj száma:………………………….………Telefonszám: (nem kötelező)…………………………….

Hozzájárulok a kérelemben szereplő adatoknak, az eljárás során történő felhasználásához, kezeléséhez. Tudomásul vettem, hogy a mennyiben a tájékoztatóban szereplő feltételek önhibámból kifolyólag nem teljesülnek, úgy visszafizetési kötelezettség keletkezik.

……………….., 20…. ……………………… ............................……………………………….

kérelmező

**A kérelemhez az alábbiakat kell mellékelni:**

- Kérelmező lakcímet igazoló okmányának ügyintézőnek történő bemutatása, az újszülött gyermek születési anyakönyvi kivonata

Átvette:

Dátum:……………………………..

………………………………………...

ügyintéző aláírása

*2. melléklet*

***Kérelem temetési segély megállapítására***

**Tájékoztatás ügyfél részére:**

A **képviselő-testület** temetési segélyt nyújt annak, aki a meghalt személy eltemettetéséről gondoskodott és Bár község közigazgatási területén legalább 6 hónapja lakóhellyel vagy tartózkodási hellyel rendelkezik. Nem állapítható meg temetési támogatás, ha az elhunyt temetése közköltségen történt.

***Kérelmező személyes adatai:***

Név:............................................................Születési név:.................................................

Szül.idő:.....................................................Szül.hely:.........................................................

Anyja neve:.............................................. Állampolgársága: …………….…………………….…

Lakóhely: ............................................................................................................................

Tartózkodási hely:.............................................................................................................

Taj száma:………………………….…………… Telefonszám: (nem kötelező)………………………

Hozzájárulok a kérelemben szereplő adatoknak, az eljárás során történő felhasználásához, kezeléséhez.

……………….., 20…. …………..... .........................……………………………….

kérelmező

**A kérelemhez az alábbiakat kell mellékelni:**

- Kérelmező lakcímet igazoló okmányának ügyintézőnek történő bemutatása, a halotti anyakönyvi kivonatot, a kérelmező vagy a vele azonos lakcímen élő közeli hozzátartozó nevére kiállított eltemettetés költségeire vonatkozó számlákat.

Átvette:

Dátum:……………………………..

………………………………………..

ügyintéző aláírása

*3. melléklet*

**Kérelem letelepedési támogatás megállapítására**

**Tájékoztatás ügyfél részére:**

A képviselő-testület határozattal letelepedési támogatásban részesíti azt, aki helyben vásárolt lakóházat, az igényléstől számítva 10 évi életvitelszerű helyben tartózkodás vállal, helyi bejelentett lakcímmel rendelkezik, óvodáskorú gyermek esetén a gyermeke helyben jár óvodába, mely feltételek ha nem teljesülnek, akkor időarányos visszafizetési kötelezettség keletkezik.

**Kérelmező személyes adatai:**

Név:.........................................................Születési név:.....................................................

Szül.idő:...................................................Szül.hely:.....................................................

Anyja neve:.............................................Állampolgársága: …………….…………………………

Lakóhely: ............................................................................................................................

Tartózkodási hely:..............................................................................................................

Taj száma:………………………….…………Telefonszám: (nem kötelező)…………………………

Hozzájárulok a kérelemben szereplő adatoknak, az eljárás során történő felhasználásához, kezeléséhez. Tudomásul vettem, hogy a mennyiben a tájékoztatóban szereplő feltételek önhibámból kifolyólag nem teljesülnek, úgy visszafizetési kötelezettség keletkezik.

……………….., 20…. ………….............................. ………………………………………….

kérelmező

**A kérelemhez az alábbiakat kell mellékelni:**

- Helyben lakást igazoló okmány, illetve dokumentumok (lakcímkártya, adás-vételi szerződés, tulajdoni lap) bemutatása, gyermek esetén óvodalátogatási igazolás és születési anyakönyvi kivonat.

Átvette:

Dátum:……………………………..

……………………………….………

ügyintéző aláírása